ERC pressiona l'Ajuntament de Girona perquè reforci la neteja als carrers on hi ha "botellons" - Empordà\nERC pressiona l'Ajuntament de Girona perquè reforci la neteja als carrers on hi ha "botellons"\nEls republicans diuen que han obtingut millores per la ciutat al nou plec d'inversions a Girona+Neta com ara potenciar la recollida de residus a l'entorn de contenidors\nRedacció 09.07.2020 | 06:30\nImatge d'un carretó de Girona + Neta i un contenidor. DdG\nImatge d'un carretó de Girona + Neta i un contenidor.\nEl grup municipal d'ERC a Girona assegura que ha "aconseguit millores significatives en l'àmbit de la neteja dels carrers a la ciutat". Totes elles formen part del paquet de propostes que els republicans han fet arribar al govern de JxCat del nou plec d'inversions anuals de 900.000 euros prevista a Girona+Neta. Una de les queixes veïnals que exposen que s'ha atès en aquest paquet de mesures son les relacionades amb els anomenats "botellons".\nERC indica que ha "aconseguit" que, a partir d'ara i a tota la ciutat, s'incrementi la neteja viària per trobades i festes imprevistes en espais públics. "El servei es reforçarà amb un peó especialista i un vehicle auxiliar els matins dels dissabtes, diumenges i dilluns per recollir tot el que s'ha abandonat a la via i als espais públics", concreta la regidora republicana Annabel Moya. Alguns dels sectors que se centrarà la neteja serà els Jardins Ignasi Bosch, Parc Núria Terés, la plaça de Santa Eugènia, el carrer Figuerola, Bonastruc i entorn, plaça Federico Fellini, Mirador del carrer de les Dones, Jardins dels Germans Maristes o el Parc Mas Masó, entre altres.\nAlhora, ERC indica que aposta per reforçar a tota la ciutat la recollida de residus a l'entorn dels contenidors. El primer pas endavant es farà als barris de Santa Eugènia i Sant Narcís, que per la seva densitat de població necessita una actuació més immediata. Així doncs, part de la nova partida de 900.000 euros pressupostada es destinarà a reforçar aquest servei durant els 7 dies a la setmana i amb dos equips de matí i tarda a través d'un vehicle auxiliar. A més, en aquests dos barris es realitzarà una neteja dels contenidors i de la seva ubicació amb aigua un cop al mes.\n"Amb aquestes noves clàusules hem aconseguit un pas endavant en les peticions veïnals dels barris de Santa Eugènia i Sant Narcís", assegura el portaveu d'ERC Quim Ayats, que avança que: "exigirem que aquestes millores en neteja a les zones de contenidors s'ampliïn a tota la ciutat en el pròxim plec d'inversions a Girona+Neta". "Cal un replantejament del model de neteja a la ciutat", adverteix el portaveu republicà, que afirma que "per tenir una ciutat neta, cal un nou contracte perquè l'actual està desfasat i no cobreix les necessitats de la ciutat".\nAixí mateix, ERC manté que segueix apostant per les persones, i més ara amb el context de crisi social i econòmica que està vivint la ciutat. "Hem prioritzat l'ampliació de la plantilla de Girona+Neta per davant de la compra de nova maquinària", assegura la regidora Annabel Moya. Concretament hi ha previst la contractació de sis peons que s'incorporaran en breu


El risc de rebrot baixa a 705 a la regió de Lleida - Teleponent\nInici Salut El risc de rebrot baixa a 705 a la regió de Lleida\nA Catalunya, el risc de rebrot supera els 900 punts (+22), l'Rt baixa fins a l'1,26 i la incidència a 14 dies creix fins a 748\nEl doctor José Luis Morales, responsable de palnta covid-19 a l'Hospital Arnau de Vilanova de Lleida\nLes dades empitjoren en el conjunt de Catalunya\nEl risc de rebrot a Catalunya segueix pujant i supera ja els 900 punts, 904 en concret, 22 més que fa 24 hores, segons l’última actualització del Departament de Salut. En canvi, la velocitat de propagació, l’Rt, ha continuat disminuint, ho ha fet 3 centèsimes fins a l’1,26.\nLa incidència a 14 dies segueix pujant i se situa ara a 748. En l’actualització de dades s’han declarat 6.038 nous casos confirmats per PCR o tests d’antígens (TA), fins als 234.022 des de l’inici de la pandèmia. El 13,12% de les proves que es fan donen positiu. També s’ha informat de 16 noves morts, amb un total de 14.024. Hi ha 23 ingressats menys per coronavirus als hospitals catalans, amb un total de 2.411 persones, 463 de les quals a l’UCI (+16).\nArticle anteriorCap de setmana estable amb temperatures gairebé primaverals\nArticle següentDilluns obrirà el pavelló 3 de Fira de Lleida per atendre persones vulnerables


L'alcalde de Vila-seca, Josep Poblet, dedica una jornada a visitar les obres\nAquest matí l'alcalde de Vila-seca, Josep Poblet, acompanyat de la regidora d'urbanisme i Medi Natural, Manuela Moya, i de diversos tècnics municipals han realitzat una jornada de visita d'obres que els hi ha permès analitzar l'evolució de totes les actuacions urbanístiques que en aquests moments s'estan duent a terme al municipi de Vila-seca.\nVila-seca, que en els darrers anys està fent un esforç sense precedents amb la finalitat de superar la crisi, ha procurat, gràcies a la bona gestió econòmica de l'Ajuntament, continuar en la línia d'inversions destinades al servei dels ciutadans. En només dos anys i en temps difícils, entre 2014 i 2015, s'hauran invertit en més d'una seixantena d'obres a Vila-seca, 12,7 milions d'euros.\nTal i com reconeixia l'alcalde de Vila-seca, "aquesta visita ens ha evidenciat que l'esforç inversor al municipi de Vila-seca, sobretot en millores per als ciutadans de tots els barris, no té precedents", i ha volgut destacar com a equipament de futur, el Parc Cultural del Castell, un espai de més de 5 hectàrees conformat pels dos edificis de propietat municipal, el Celler de la Cooperativa i el Castell de Vila-seca.\nDel paquet de 62 obres que s'han presentat en roda de premsa i amb un valor de 12.706.994 euros, 22 són actuacions finalitzades durant l'any 2014 (3.894.109 euros), 22 són obres que s'estan executant en aquests moments (4.536.544 euros) i 20 són projectes que començaran durant aquest any 2015 (4.276.341 euros).\nDocument relacionat Resum d'Inversions al municipi 2014-2015


"Si el vot independentista creix, serà una gran victòria" - Diari de Terrassa\n"Si el vot independentista creix, serà una gran victòria"\nL'egarenc Lluís Puig ocupa el novè lloc de les llistes de Junts per Catalunya a la demarcació de Barcelona. Com a exconseller de Cultura, demana prioritzar accions en aquest àmbit.\nPer què es presenta com a candidat?\nVaig parlar amb Carles Puigdemont i Jordi Sànchez i els vaig dir que si el meu procediment judicial a Bèlgica acabava sense extradició, voldria seguir donant la cara en el procés que estem vivint de demanda de llibertats. A ells els va semblar bé, em vaig presentar a les primàries de Junts i vaig ser escollit.\nAmb quins resultats quedaria satisfet?\nSi el nombre total de vots independentistes creix, serà una primera victòria, la més important. Demostrarà que la persecució, els cops de porra, els enjudiciaments i la repressió que pateixen milers de ciutadans haurà estat un fracàs. Si Junts pot ser la força guanyadora i majoritària, millor que millor.\nSi és diputat, quines seran les seves prioritats?\nJo penso molt en la llengua i la cultura. S'han de modernitzar lleis antigues i desfasades de museus, arxius.... I ens cal elaborar una llei que declari la cultura com a bé universal i que dictamini les responsabilitats de les administracions, les institucions, les empreses, les entitats i els creadors.


Marc Márquez torna al circuit on va començar tot\nA Austin el cerverí guanyava fa un any la primera cursa de MotoGP\nNURIA GARCÍA Barcelona 13/04/2014 00:00\nFa tot just un any, Marc Márquez encara no sabia què era guanyar una cursa de la categoria reina. El de Cervera, que a Qatar havia deixat bones sensacions pujant al podi, era la sorpresa positiva de l’inici del Mundial. Debutar i pujar al podi. Al circuit d’Austin, Márquez arribava conscient que en aquell traçat havia estat ell qui havia marcat el ritme en els entrenaments de pretemporada. El de Cervera va començar a demostrar-ho dissabte, amb la pole.\n“La primera pole sempre fa molta il·lusió, però el més important és sortir bé a la cursa”, explicava tot just ara fa un any després de reconèixer que estava “una mica nerviós”. L’any passat, a Austin, Marc Márquez va passar de debutant a aspirant al títol després de guanyar la primera cursa de la seva carrera a MotoGP i convertir-se en el pilot més jove que pujava al capdamunt del podi.\nTenia només 20 anys i 63 dies i, per tant, com que als Estats Units la majoria d’edat s’assoleix als 21, cap bar de la zona va deixar-lo entrar per poder celebrar la victòria, la seva primera victòria a MotoGP.\nEl rècord de Freddie Spencer\nPer a Márquez, a Austin va ser on va començar tot. A Texas el català va aconseguir el primer triomf, un primer pas per convertir-se en el campió més jove de la història de la categoria reina del motociclisme. “Vaig aconseguir la meva primera pole i la meva primera victòria... i vaig superar el rècord de Freddie Spencer”, recorda el cerverí en el blog que escriu a Repsol, un dels patrocinadors, i afegeix: “Els records que tinc d’aquest circuit de l’any passat són meravellosos”.\nUna sensació “indescriptible”\nMarc Márquez encara recorda el que va sentir aquell dia. “Guanyar la meva primera cursa a MotoGP va ser una sensació indescriptible; de fet, em va costar assimilar el que acabava d’aconseguir”, reconeix el pilot català, content de tornar al circuit de Texas: “Crec que em va bé, ja que és un circuit més d’esquerres, mentre que Qatar és més de dretes”. I és que el de Cervera encara no està recuperat de la fractura al peroné que es va fer durant la pretemporada.\nPer a aquesta cursa, els nervis de l’any passat de Marc Márquez s’han convertit en pressió extra. “L’any passat només podia donar la sorpresa i, si hagués anat malament la cursa, no hauria passat res. Però aquest any és diferent. Tinc la sensació que si no guanyo serà un desastre, que després del que va passar l’any passat, ha de ser així”, reconeix el cerverí, que demana prudència. “Si anem confiats, vindrà Valentino Rossi, que té moltes ganes de fer-ho bé, o Jorge Lorenzo i Dani Pedrosa, i ens guanyaran”, va afegir abans de sentenciar que està “preparat per a tot”.\nMarc Márquez fa bons els pronòstics i sortirà des de la ‘pole position’\nMarc Márquez va aconseguir la pole position als entrenaments oficials de MotoGP del Gran Premi de les Amèriques, que es disputa al circuit nord-americà d’Austin. El de Cervera es va imposar amb molta superioritat, gràcies a un crono de 2:02.773, que també va significar un nou rècord del traçat.\nMárquez estarà acompanyat a la primera línia del seu company Dani Pedrosa i del britànic Stefan Bradl. L’altre nom propi de la qualificació va ser Aleix Espargaró, que va ser quart al manillar d’una Forward Yamaha.\nLes curses al circuit d’Austin, que es podran veure en directe per Telecinco, començaran a les 18 h (Moto3), continuaran a les 19.20 h (Moto2) i finalitzaran amb la categoria reina (21 h).


S'ha presentat la primera edició de Cerdanya Music Festival - SIESTV\n30 maig 2021 S’ha presentat la primera edició de Cerdanya Music Festival\nJa han confirmat les actuacions d'artistes com Gipsy Kings (12 d'agost), Aitana (13 d'agost), Sopa de Cabra (17 d'agost), Nathy Peluso (18 d'agost), Rosario (19 d'agost), Manel (20 d'agost)\nPosted at 00:28h in Música by siestv\nRedacció.- S’ha presentat la primera edició de Cerdanya Music Festival del 12 al 22 d’agost. Tot i que queden artistes per anunciar, els organitzadors ja han confirmat les actuacions d’artistes com Gipsy Kings (12 d’agost), Aitana (13 d’agost), Sopa de Cabra (17 d’agost), Nathy Peluso (18 d’agost), Rosario (19 d’agost), Manel (20 d’agost), Hombres G (21 d’agost) i Miguel Ríos (22 d’agost).\nEl festival tindrà lloc a un prat situat a la majestuosa vall d’Alp, a la comarca de la Cerdanya, fent de la localització un dels atractius d’aquesta trobada musical.\nEls concerts començaran a les 21h, coincidint amb la posta de sol, que unida a la bellesa del paisatge, faran d’aquest festival una cita imprescindible de l’estiu a Catalunya.\nA més de l’espectacle principal, el públic podrà accedir al recinte Village a partir de les 18:30 h. per escalfar motors. Seguint l’exitós concepte del Festival Jardins Pedralbes, el Village serà l’espai destinat a la restauració, on els assistents podran gaudir d’una oferta gastronòmica de qualitat basada en el producte de proximitat. En aquest espai també es podrà trobar una proposta musical propia basada en artistes emergents i locals.\nAquesta serà una primera edició de moltes, ja que és un festival que ha arribat per quedar-se.\nCerdanya Músic Festival, Hombres G, manel, Rosario, sopa de cabra


Els treballadors de Nissan es manifestaran davant el Congrés a principis de desembre – CGTCatalunya\nInici > General > Notícies > Els treballadors de Nissan es manifestaran davant el Congrés a principis de desembre\nEls treballadors de Nissan es manifestaran davant el Congrés a principis de desembre\nDivendres, 28 novembre, 2008\nEls treballadors de Nissan es manifestaran davant la seu del Congrés dels Diputats en una data a decidir entre el 9 i el 12 de desembre. També realitzaran noves mobilitzacions al carrer, la primera de les quals va ser la manifestació del passat dimecres dia 26 a Barcelona, i altres de caràcter social, com una jornada de donació de sang i una recollida de joguines. Així ho van decidir en l'assemblea de treballadors de l'empresa, reunida el 24 de novembre al Prat de Llobregat (Barcelona) que va reunir a uns 1.500 empleats.\nLa plantilla va reclamar als sindicats que, encara que Nissan presenti un pla industrial, no es negociï cap acomiadament. El comitè d'empresa va aprofitar l'assemblea per a exposar la situació de l'ERO i explicar les intencions de l'empresa, que pot tenir dos objectius: o aconseguir una reducció de plantilla per a mantenir el marge de beneficis i, en un futur, contractar a treballadors temporals; o la més temuda per tots, reduir plantilla per a reduir producció, entrant en pèrdues econòmiques, el que justificaria un tancament.\nEls sindicats van seguir defensant que davant l'ERO de Nissan no hi ha lloc per cap negociació perquè l'empresa no diu què passarà després, així com acordar seguir reclamant un pla industrial amb vehicles convencionals que mantingui l'actual nivell d'ocupació i la retirada de l'expedient. El comitè d'empresa va fer una crida als treballadors perquè mantinguin l'actual nivell de mobilitzacions pressionant als governs i aconseguint que la societat estigui de la seva part.\nEn les pròximes setmanes, els sindicats convocaran noves mobilitzacions. La primera d'elles va ser la del dimecres 26 de novembre entre la plaça de Catalunya de Barcelona i la seu de la Conselleria d'Indústria de la Generalitat, en la que van participar uns 3.300 treballadors de les plantilles de Nissan, Seat i Acciona.\nEntre el 9 i el 12 de desembre tenen previst organitzar autocars per a viatjar a Madrid i manifestar-se davant el Congrés, coincidint amb el començament de l'aturada productiva planificada per Nissan i que durarà la resta del mes de desembre; i una tercera manifestació es realitzarà davant la Delegació del Govern a Barcelona. També es preveu fer una convocatòria de vaga i parades de producció.\nEls proveïdors de Nissan comencen a ensorrar-se en un efecte dominó. Ara és Acciona qui presenta un ERO\nLa frenada de Nissan ja s'ha traslladat als proveïdors, que han imitat la japonesa en retallar plantilla i producció. Després de Esteban Ikeda, Estampaciones Sabadell i Ficosa, Acciona ha presentat un expedient de regulació d'ocupació (ERO) per acomiadar 322 empleats, la meitat de la plantilla que treballa per a Nissan. L'empresa proveïdora de serveis de logística, muntatge i neteja de la multinacional japonesa ha copiat el seu ajust argumentant-lo amb les mateixes causes: organitzatives i productives. Esteban Ikeda, que té com a principal client Nissan, ha plantejat un ERO per acomiadar 108 treballadors de la seva planta del Prat, on treballen 260 persones.\nCom un dominó. Pocs dies després que Nissan presentés al Departament de Treball el seu ERO per acomiadar 1.288 treballadors, les empreses proveïdores que tenen la multinacional japonesa com a únic o principal client comencen a caure en cascada. La direcció d'Acciona va informar els sindicats que havia presentat un expedient que afecta 322 dels 629 treballadors que té aquesta empresa. Del total de la plantilla, 277 llocs de treball són indefinits, 160 tenen un contracte d'obra i servei, i la resta són temporals. La retallada afectarà els centres de treball que l'empresa té integrats a les factories de Nissan a la Zona Franca i Montcada i Reixac. L'empresa addueix una baixada de producció d'un 40% a causa de la reestructuració de Nissan.\nAcciona té tres divisions de serveis: muntatge, neteja i logística. Doncs amb l'ERO preveu retallar 117 llocs de feina del sector de la logística dels 134 que té Acciona a Nissan. De fet, segons fonts sindicals, a Montcada l'ERO afectarà 21 dels 38 empleats. A la Zona Franca, del sector de la neteja acomiadaran 39 de la seixantena d'empleats. Pel que fa al sector de muntatge i logística, la retallada afectarà 259 dels 460 empleats que en formen part.\nEls sindicats temen que el col·lectiu més afectat per aquesta retallada siguin els prop de 170 empleats subrogats d'una altra empresa, que tenen un sou més alt. De fet, la seva dependència de Nissan és tan gran que Acciona també ha fet aturades de producció tres dies a la setmana i ha eliminat el torn de nit.\nS'amplia l'ERO de Esteban Ikeda\nEsteban Ikeda, que fabrica els seients dels tot terreny Pathfinder de Nissan, havia plantejat inicialment 95 acomiadaments, que ara ha elevat fins als 108 després que la multinacional japonesa presentés el seu expedient. Al mateix temps, la companyia va presentar una suspensió de caràcter temporal que afecta la resta de la plantilla i que preveu 19 dies d'aturada productiva per adaptar la fàbrica a la caiguda de la demanda.\nEstampaciones Sabadell –que ha proposat un expedient de regulació temporal per a 226 treballadors–, Visteon, Delphi i Ficosa són altres de les companyies que ja han estat afectades per la reestructuració de Nissan.


Agriturismo La Dolce Vita Lipari Lipari Itàlia - Ofertes d'hotels amb els MILLORS DESCOMPTES EN LÍNIA\nCda Monte Giardina, Monte Gallina, Lipari, Itàlia, 98055 - Veure al mapa\nMés informació sobre Agriturismo La Dolce Vita Lipari\nDissenyat tant per oci com per negoci, Agriturismo La Dolce Vita Lipari està situat idealment a Lipari; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un ambient ben cuidat i la seva proximitat a Excavació Arqueològica, Museo Archeologico Eoliano donen a aquest hotel un encant especial.\nAgriturismo La Dolce Vita Lipari ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha Wi-Fi gratuït en totes les habitacions, aparcament de cotxes, restaurant.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb ventilador, plat de dutxa, assecador de cabell a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com jardí. Agriturismo La Dolce Vita Lipari és la vostra destinació si buscau allotjament de qualitat a Lipari.\nCal que informeu el Agriturismo La Dolce Vita Lipari de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Ayuso troba "menyspreables" les acusacions de Marlaska contra el PP\nPublicat 26/04/2021 13:58CET\nLa presidenta de la Comunitat de Madrid i candidata del PP a la reelecció, Isabel Díaz Ayuso, ha qualificat de "menyspreables" les declaracions del ministre d'Interior, Fernando Grande-Marlaska, contra el PP i ha censurat que la directora de la Guàrdia Civil, María Gámez, assisteixi als mítings del PSOE.\nPer Ayuso, "està fora de lloc" que el ministre d'Interior sostingués diumenge en un acte de campanya dels socialistes que el PP és una "organització criminal" com també que portin "als mítings a insultar el principal partit de l'oposició" la directora de la Guàrdia Civil. A més, ha censurat que s'utilitzi "el BOE" per incloure en l'exposició de motius una "llei amb insults al PP".\n"Quan un govern confon partit amb govern, treballa com si estigués en una república bananera així que demano al Govern central que s'enfronti als problemes reals", ha declarat, alhora que ha insistit que hi ha una variant índia "que s'està propagant per tot el món" contra la qual s'ha d'actuar.\nLa popular considera que no es pot governar i alhora estar tota l'estona en campanya a Madrid" perquè cal "posar fre als contagis, a aquesta variant i cuidar els ciutadans a l'aeroport". Al seu parer, "cadascú hauria de fer el que li pertoca, en les seves funcions, i no utilitzar les institucions per fer això", ha subratllat.


Escudella de Nadal :: Les-receptes-del-mercat\n1 carcanada pollastre\n1 cuixa i 2 aletes de pollastre\n500g costella vedella\n2 ossos salats\n500g conill (part vedella) /morcillo\n2 ossos espinada\nHerbes per el caldo ( xirivia, nap, porro, pastanaga, api, col)\nPilota (mitja hora abans de servir el caldo)\nAmb els ingredients que hi han fins ara surt un brou claret amb gust no gaire fort si el volem més potent només cal afegir més carns de vedella com per exemple, ós de vedella, més panxeta, tocino ranci, ossos de pernil, etc.\n1. Pelar les verdures i tallar la col en 4 troços, si només es mitja per la meitat, així aconseguirem que no se'ns desfasi. Nosaltres deixem les verdures senceres perquè ens agrada poder treure-les un cop fet i menjar-les amb la carn d'olla.\n2. Agafar una olla gran i omplir d'aigua. Afegir les verdures i les carns i encendre a foc fort, un cop comenci a bullir, baixem el foc al mig i deixem coure 2h mínim. Vigilar l'aigua, si s'evapora molt i no cobreix en podem afegir més.\n3. Un cop tinguem el caldo quasi fet podem afegir els cigrons (mitja hora abans) per a que se'ns acabin de coure bé i agafin gust.\n4. Podem fer el mateix amb la pilota, mentre es va bullint el caldo la podem deixar feta e incorporar-la mitja hora abanas si la feu gran, o si preferiu boletes afegir-les un cop hagueu colat el brou.\n5. La pilota la fem amb: 1 butifarra sencera, 1 ou, farina de galeta/pa ratllat i julivert picat, que li afegim a la farina.\n6. Treure la carn de la tripa, aixafar amb una forquilla, un cop ben esmicolada afegim l'ou sencer i l'incorporem. Anem afegint farina de galeta fins que poguem fer forma però que no quedi massa seca. Donar forma.\nEsperem que disfruteu molt del nostre brou. Bon Nadal i bones festes!


Codi de conducta – Polyglot Gathering 2022\nCodi de conducta del congrés.\nTots els assistents, ponents, patrocinadors i voluntaris a la nostra conferència online han d'acceptar el codi de conducta següent. Esperem cooperació per part de tots els participants per ajudar-nos a tenir un entorn segur per a tothom.\nTens les nostres dades de contacte a la pàgina Contacte .\nLa versió ràpida.\nEl nostre congrés està compromès a proporcionar una experiència lliure d'assetjament per a tothom, independentment del seu gènere, identitat i expressió de gènere, edat, orientació sexual, discapacitats, aparença física, tamany del seu cos, raça, ètnia o religió (o manca de religió). No tolerem cap forma d'assetjament als participants del congrés, no tolerem cap comportament que raonablement pugui portar un altre participant a estar o sentir-se insegur o espantat pel seu benestar físic o emocional. Llenguate i imatges sexuals són inapropiades en qualsevol lloc del congrés, incloent-hi xerrades, tallers, esdeveniments socials, "chatrooms", Twitter o d'altres xarxes socials. Els participants del congrés que violin aquestes normes poden ser sancionats o expulsats del congrés "sense devolució de l'import pagat" a criteri dels organitzadors del congrés.\nLa versió menys ràpida\nAssetjament inclou comentaris verbals relatius al gènere, identitat i expressió de gènere, edat, orientació sexual, incapacitats, aparença física, tamany del cos, raça, ètnia, religió, imatges de contingut sexual en espais públics, intimidació intencionada, acorralament, seguiment, "trolling", insults o comentaris denigrants, atacs personals o de contingut polític, interrupció continuada de xerrades o altres esdeveniments i atenció sexual no consentida. Tot això aplica tant a missatges públics com privats.\nL'assetjament pot expressar-se de diverses maneres, totes les següents se'n consideren, tot i que no és una llista completa.\nPreguntar "però realment d'on ets?" després que algú diu d'on és.\nDir quelcom despectiu a algú, en particular sobre un tret com la sexualitat, el gènere, la religió, l’ètnia, la capacitat física, etc.\nTractar d'aïllar algú (dient a d'altres persones o grups que algú és LGBT sense els seu permís explícit, tant en persona com online). No assumeixis que tothom ho sap o que la persona accepta que aquesta informació sigui fàcilment accessible, fins-i-tot encara que ho expressi de forma oberta personalment.\nNo respectar els pronoms de les persones. Si algú et demana ser tractar com a "ell", "ella" o d'altres formes o equivalents, intenta fer-ho el millor que puguis.\nSi no pots, considera evitar parlar amb/sobre la persona. Això inclou quan et refereixes al passat d'algú: no diguis coses com "quan ella era ell".\nEls participant als quals se'ls demani aturar un comportament d'assetjament han de fer-ho de forma immediata.\nPatrocinadors i col·laboradors també estan subjectes a la política anti-asetjament. En particular, els patrocinadors no han de fer servir imatges, activitats o altres materials sexualitzats.\nSi un participant inicia un comportament pertorbador o d'assetjament, els organitzadors del congrés poden prendre qualsevol acció que considerin adequada, incloent-hi l'advertència o "expulsió del congrés sense devolució de l'import pagat".\nSi estàs patint assetjament, has detectat que algú està sent assetjat, o tens alguna preocupació al respecte, si us plau contacta amb els organitzadors abuse@polyglotgathering.com. Descriu la situació breument, inclou si és possible una impressió de pantalla si la situació ha tingut lloc de manera escrita, i ho farem el millor que podrem per reaccionar ràpidament.\nEl congrés estarà encantat d'ajudar els participants que estiguin patint assetjament a sentir-se segurs tota la durada del congrés. Valorem la teva assistència.\nEsperem que els participants segueixin aquestes normes durant totes les activitats del congrés, incloent-hi xerrades i esdeveniments socials.


Aina i Marc, els germans Clotet* - Web dedicada als germans Clotet\nBenvinguts a la primera pàgina web dedicada als germans Clotet!\nSi ets fan de l'Aina, segueixes la feina d'en Marc i vols estar al dia dels dos germans, aquí hi trobaràs tot el que busques! Hi actualitzo les notícies, els seus currículums, showreels, tràilers, escenes dels seus treballs... i també pots mirar fotos, vídeos dedicats o les entrevistes que els hi han fet!\nA més a més, TU com a fan hi tens apartats dedicats. Sí, ho has llegit bé! No només estaràs al dia dels seus projectes, sinó que també aquesta web tindrà la teva petjada! Sempre que ho vulguis hi pots deixar el teu missatge al llibre de visites! També volem reunir el màxim nombre de fans de l'Aina i en Marc! És per això que si ets un autèntic seguidor d'ells, has de visitar l'apartat de la web més especial de tots: Club de fans on pot aparèixer el teu nom com a "Fan Clotet"! T'agrada la idea? Doncs ja saps, aquest apartat està fet per a tu!\nNo t'oblidis de les Xarxes Socials i si encara no coneixes les OFICIALS de l'Aina i en Marc, entra aquí i descobreix-les! Nosaltres som una Fan Page dedicada als germans Clotet. A la dreta hi tens una barra amb les últimes novetats i també ens pots seguir! Tenim Facebook i Twitter!\nPosa't en contacte amb la webmaster i surt a la publicitat. Com afiliat de la web o com a patrocinador. Ara col·laborar és molt fàcil. Visita la pàgina de dalt a baix i descobreix cada apartat! Aquest lloc web està administrat per una fan i dedicada a l'Aina i a en Marc. Espero que la gaudiu molt, ja que està portada amb tota l'admiració del món!\nMoltíssimes gràcies per la teva visita!\nDes de l'any 2008 seguint als germans Clotet. Ara i SEMPRE amb ells!\n© Marsolua ©\n© Web creada per Marsolua ©\n© Web dedicada als germans Clotet ©


Dades positives en vigílies de l'última reunió de la Reserva Federal el 2013 | CaixaBank Research\nDades positives en vigílies de l'última reunió de la Reserva Federal el 2013\n16 desembre 2013 | Pols Econòmic SetmanalEconomia internacional\nAls EUA les dades d'activitat segueixen sorprenent a l'alça. Les vendes al detall de novembre van accelerar fins al 4,5% interanual (excloent automòbils i gasolina, partides inestables). Es tracta d'un altre indicador que reforça l'escenari de millora dels últims mesos. D'altra banda, republicans i demòcrates van assolir un primer acord en matèria pressupostària, que convida a pensar en una disminució de la incertesa en aquest àmbit, en favorable contrast amb el que ha passat en anys previs.\nIndicadors d'activitat robustos a la Xina. La producció industrial va avançar un significatiu 10,0% interanual el novembre, les vendes al detall van sorprendre a l'alça al registrar un 13,7% i les exportacions van créixer un contundent 12,7%. Tot això es coneix a la vegada que comencen a filtrar-se més detalls de les reformes discutides durant el Tercer Ple del Partit Comunista: es pretén augmentar la rellevància del sector privat, millorar la transparència i responsabilitat fiscal, liberalitzar les migracions internes, relaxar la política d'un sol fill, i modernitzar i liberalitzar el sector financer, entre d'altres mesures.\nTurquia va créixer un 4,4% interanual en el tercer trimestre (4,5% el 2T). La dada va ser superior al previst a causa de l'acceleració de la inversió. Preveiem que el creixement el 2013 sigui del 3,7%. El 2014, el PIB creixeria un 3,5%, davant la necessitat d'ajustar els desequilibris de preus i exterior.


Accessibilitat | Hospital de Bellvitge\nDeclaració d’accessibilitat del web de l’Hospital Universitari de Bellvitge\nL’HUB s’ha compromès a fer accessible els seu web de conformitat amb el Reial Decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic (en endavant, Reial Decret 1112/2018, de 7 de setembre).\nAquesta declaració d’accessibilitat s’aplica al web. www.bellvitgehospital.cat\nLes comunicacions seran rebudes i traslladades al Gabinet de Comunicació i Relacions Institucionals, com a responsable d’accessibilitat de l’HUB.\nEl compromís de l’HUB per l'accessibilitat\nEl web HUB s'ha construït amb l'ànim de facilitar l'accés universal a totes les persones que el consulten independentment de les seves capacitats, físiques, sensorials o intel·lectuals, i del context tècnic d'ús amb què ho fan (tipus de dispositiu, programari, velocitat de la connexió, condicions ambientals, etc.).\nEl compromís del HUB és arribar a complir el nivell de conformitat ‘Doble-A’ (AA), tal com exigeixen a les administracions públiques les legislacions europea i estatal.


Festa Major de Bruguera\nPàgina d'inici\tAgenda\tFesta Major de Bruguera\nDel 29 de juliol de 2011 al 6 d'agost de 2011 - Ribes de Freser (Ripollès)\nA l’estiu, els pobles i ciutats d’arreu de Catalunya s’impregnen de l’esperit de les festes majors. Als carrers es respira alegria i les cases s’engalanen de dalt a baix. La gent es prepara per a la gresca, el ball i el munt d’activitats que s’organitzen per a tots els gustos i edats. Les festes majors, a més a més, poden ser una bona excusa per descobrir poblets i indrets del país que no coneixem, com pot ser el cas de Bruguera, a la vall de Ribes, que celebra la festa major l’últim cap de setmana de juliol i el dia 6 d’agost.\nBruguera està format per un grup de masies i d’antigues cases de pagès distribuïdes al voltant de l’església de Sant Feliu de Bruguera. Moltes d’aquestes cases estan restaurades i conservades —entre les més destacades, el Mas Perramon, un casal del segle XVII, i les masies de Can Pous, del segle XVI. El nucli de Bruguera es troba situat a 1.200 m d’altitud, al vessant assolellat i occidental del Taga.\nEl dissabte la festa comença amb un esmorzar popular, mentre que a la nit podeu anar a moure l’esquelet al gran ball de festa major al ritme de Maracaibo. El diumenge els més petits poden anar a la festa per a la mainada, mentre que el dissabte 6 d’agost gaudireu de més concerts. La festa major de Bruguera serà, doncs, una porta oberta a un racó del Ripollès on hi trobareu bona fresca al vespre.


Crema la xemeneia d'un bar a Santa Coloma de Farners\nEls responsables de l'establiment han apagat el foc amb un extintor abans que hi arribessin els Bombers\nper Redacció dimarts, 19 de febrer 2019 - 13:45h\nEls Bombers han comprovat que l'única afectació era a la xemeneia | CEDIDA\nA primera hora del matí s'ha produït un incendi en un bar de Santa Coloma de Farners, a la Selva. Els Bombers han rebut l'avís quan faltaven deu minuts per a les set. Els han avisat que cremava la xemeneia de l'establiment, situat al carrer de Santa Bàrbara. Sortosament, no hi ha hagut ferits.\nQuan els Bombers s'han desplaçat al lloc dels fets, junt amb la Policia Local de Santa Coloma i el Servei d'Emergències de Catalunya (SEM), han comprovat que els responsables del negoci havien extingit l'incendi amb un extintor. Els efectius han revisat el local i han constatat que l'única afectació era a la xemeneia.\nEl desallotjament del desembre a Santa Coloma\nEl 26 de desembre un incendi va cremar totalment un pis de Santa Coloma, obligant a desallotjar els veïns que hi havia a l'edifici. El SEM va haver d'atendre una persona per inhalació de fum, però finalment no va ser necessari traslladar-la a cap centre hospitalari.\nTambé et pot interessar: Els Bombers extingeixen un incendi en una tanca vegetal a Santa Coloma de Farners\nLa columna de fum a Constantí, Tarragona\nEl passat 17 de febrer es va produïr un incendi, en aquest cas més aparatós, a una botiga de jardineria de Constantí, a Tarragona. El fot es va originar en un canyissar i aviat va agafar la vegetació de la botiga, que compta amb un gran terreny arbrat.\nL'incendi estava relativament a prop d'una gasolinera, però va ser extingit finalment pels Bombers a les 18.31 hores. En total va cremar 8.000 metres quadrats de vegetació abandonada i canyes.\nTres dotacions dels Bombers treballen per extingir un incendi a #Constantípic.twitter.com/vL5sEfKyTM\nPocs dies abans, a la mateixa població, es produïa un altre incendi, en aquest cas de diversos vehicles antics. Els turismes van començar a cremar i els Bombers van haver de desplaçar una desena de dotacions al lloc per apagar les flames. L'incendi es va produir en una parcel·la plena de ferralla.\nUns jutjats catalans, en perill pel despreniment del sostre


VIU Valls 4 | VIUafons\nVIU Valls 4.\nData 15 abril, 2019 Tags VIU Valls\n‘De Poblet a Nova York’. Aquest és el nom del llibre que presenta el publicista Josep M. Rovira. En aquest número del VIU A FONS VALLS, l’entrevistem i li fem preguntes d’aquest atuell tan arrelat a Catalunya. La tradició de beure en porró s’ha perdut. Antigament a totes les cases s’hi trobava un porró a taula, i fins i tot els nens bevien aigua amb aquest estri. No obstant, en moltes ocasions per la Calçotada encara hi ha un porró a la taula, i molts pagesos segueixen mantenint la tradició.\nAquest any la Coral infantil Cors Alegres de Valls celebra mig segle del seu naixement. L’any 1968 un grup de pares volien fer una coral infantil a Valls. Per aquest motiu. van demanar a Josep Moragues i Josa -aleshores vicari de la parròquia de Sant Joan de Valls- que se’n fes càrrec. Com que ell sol no podia fer-ho, va demanar ajuda a Núria Freixes i Comas, i el 1968 van demanar als cantaires d’aquell moment que proposessin diferents noms per anomenar la coral, i aqui va néixer el nom de Cors Alegres. Per l’aruversari han preparat diferents activitats.\nAl llarg de la historia, el desequilibri profund entre sexes a l’art teatral ha estat una constant. Les dones van començar actuar en obres de teatre al Renaixement quan es van abordar temes quotidians i es va desvincular de la religiositat. No tenien bons papers, però van pujar a l’escenari ja que fins al moment participar en l’espai públic estava mal vist.\nDel 23 d’abril al 5 de maig, Montblanc celebrarà la 36a edició de la Setmana Medieval de Montblanc. Una tradició que ja s’ha consolidat a la Vila Ducal. De fet ja fa mesos que diferents voluntaris es preparen per acollir aquest esdeveniment que atrau a milers de visitants d’arreu. El gran torneig medieval nocturn es renova i enguany estrena espectacle i emplaçament: Justa i Honor es podrà veure el pròxim 4 de maig a les deu del vespre al Pont Vell de Montblanc.\nCentenars de vehicles es concentraran durant tres dies al passeig de l’Estació. I és que Valls celebrarà la 7a edició de Valls ocasió. Diferents visitants podran conèixer les darreres novetats dels vehicles. Una de les novetats d’aquesta edició són els vehicles eléctrics: patinets i motos eléctrics tambe estaran presents en aquesta tira que preveu atraure visitants compradors de la provincia de Tarragona.


El Badiu dels Micacos: El blau del nord\n(Encetem un micaco blau...)\nEl tancament de les emissions de TV3 al País Valencià per part de una Generalitat Valenciana tan fusionada amb la secció valenciana del PP que ja és gairebé impossible discernir on acaba la institució i on comença el partit ha permès mostrar de forma clara moltes coses que, encara que sabudes, no està de més que es recordin perquè molta gent sembla ignorar, ja sigui conscient o inconscientment.\nAixí, per exemple, ens ha mostrat, una altra vegada, com el PP és un partit que odia la pluralitat informativa i més si és en llengua no castellana; que el PSOE, còmplice actiu en tot l’afer, ha mirat de no parlar gaire per no veure’s massa relacionat i no haver de justificar tot allò que a hores d’ara és injustificable; i que per molt que alguns pensin el contrari, al Principat tenim un grapat d’aquella espècie que sembla originària del País Valencià i que hom anomena ‘blavers’.\nComençaré recordant que, a grans trets, l’ideari blaver es fonamenta en tres eixos principals: una gran presència en els aspectes més folklòrics de la societat valenciana com ara les falles, la paella, etc etc,..., en la idea que la llengua valenciana és una llengua diferent a la catalana i en la confrontació constant amb uns catalans que, segons ells, volen absorbir el País Valencià i furtar-los tot el que tenen (paella, taronges,...). Una altra de les idees principals del blaverisme del sud és el seu encaix absolut dins d’un marc nacional espanyol on (de forma majoritària) es senten integrats.\nEl blaverisme del nord, en canvi no és ni tan folklòric ni tan acientífic (puix reconeix la unitat de la llengua). Ara bé, exceptuant el tema lingüístic mira de trencar tota possible relació política i social i (sorprenentment) fins i tot econòmica amb els germans del sud, basant-se en una idea central: “respectar als valencians”. Pels blavers del nord parlar de Països Catalans és una cosa tan escandalosa com ho pot ser pels blavers del sud, tema en que coincideixen plenament. I no és aquest l’únic punt d’entesa, ja que tan els uns com els altres comparteixen marc nacional, l’espanyol, i tenen ben clar que el focus de poder està a Madrid.\nSi us esteu preguntant qui són aquests blavers del nord no cal que us ho pregunteu gaire: CiU. I com exemple prou clar d’aquesta posició només cal que recordeu les darreres declaracions del sr. Duran i Lleida dient que "Sóc conscient que des de Catalunya hem comès errors polítics respecte a València. La mateixa utilització del terme Països Catalans substituint la voluntat del poble valencià ha estat un error” així ho demostra. Potser se li hauria de recordar al sr. Duran que qui va inventar el terme Països Catalans va ser un valencià de Sueca, així com també se li hauria de recordar que hi ha valencians, com l’amic Cucarella, que estan encantats d’utilitzar aquest terme.\nPerò el que caldria deixar clar és que, en el fons, a Duran i Lleida (i a CiU en general) no els hi preocupa gaire com es prenguin a València això dels Països Catalans... a ells els preocupa com s’ho prenguin a Madrid. I a Madrid s’ho prenen fatal (i de fet ja van fer una Constitución a mida per evitar-ho). Així, no és estrany que, ja sigui per fer l’ullet a l’actual Gobierno Socialista com a un previsible Gobierno Popular els de CiU facin tot el possible per evitar aquests tipus d’incomoditats i ja es rumoreja que amb tal de guanyar-se el favor del Gobierno Central el sr. Artur Masjuga amb la idea de servir-los el cap de l’ACPV en safata de plata.\nI si no tenien prou proves de que en el fons el que es vol és que Madrid es senti còmode només cal recordar que això que ha fet la Generalitat Valenciana d’augmentar la quantitat de les multes a ACPV per tancar TV3 és il·legal, ja que la Generalitat de Sud no té competències per a fer-ho, puix “La Comissió del Mercat de Telecomunicacions assegura que té la competència exclusiva per a sancionar els repetidors “il·legals””. I com són competències estatals qui hauria de dir la seva és el Gobierno Central, que ja ha dit la seva : “No col·loquin sobre el govern espanyol un problema que és dels territoris”.\nAh... què curiós... ara el Gobierno declina actuar en un tema del qual té totes les competències però frisa a ficar-se en d’altres (encara que sigui judicionalment) on no les té, amb el beneplàcit i la benedicció dels blavers del nord i del sud.\nA aquesta gent és a la que els espanyols anomenen 'nacionalistas'... jo els anomenaria simplement 'botiflers'\nNota nacionalista: Realment el cas de CiU és el cas d’un adjectiu mal aplicat. Ja no és que no s’haurien d’anomenar “nacionalistas”, és que sigui quin sigui el marc nacional de referència que s’agafi (ja sigui marc espanyol o marc dels Països Catalans) l’únic adjectiu que els hi escau és “regionalistes”\nPublicat per Carquinyol a 01:09 Ubicació: 08320 El Masnou, Espanya\nHome, si el seu referent és Cambó!\n"no hase farta desi nada más" com deia aquell.\n28 de febrer, 2011 09:18\nAaaah, quin micaco més saborós....\nM'has deixat de pedra amb la notícia de la possible confrontació CiU amb ACPV... això ja seria la culminació d'un provincialisme decadent...\nRespecte al senyor Duran... cada cop que obre la boca ja tremolo. Viu en la genuflexió eterna i li encanta passejar-se pels passadissos de Madrid. Patètic.\n28 de febrer, 2011 10:58\nisaac: "connodesirtenalodigoto"... però ells segueixen fotografiant-te amb estel·lades !\nel porquet: Doncs si, el sr. Duran és així...\n01 de març, 2011 21:35


numismàtica – Llibres gencat\n17 abril 2015 xarxesDeixa un comentari\nLa publicació recull les actes del XVIII Curs d’Història Monetària Hispànica que, amb el títol Pellofes & ploms eclesiàstics: un patrimoni numismàtic per descobrir, va celebrar el Gabinet Numismàtic de Catalunya, a la seu del Museu Nacional d’Art de Catalunya, els passats 26 i 27 de novembre. El resultat de les exposicions i debats, aleshores plantejats i ara recollits en aquesta obra, fan que sigui un llibre de referència imprescindible sobre un tema que, tot i l’abundància més que notable de materials, és encara massa poc conegut.\nL’objecte protagonista de l’estudi són les fitxes o getons que, amb el nom formal de ploms o popular de pellofes, van ser utilitzats al dia a dia de moltes de les comunitats religioses des de finals de l’edat mitjana, amb una finalitat paramonetal. Efectivament, durant segles, els canonges de les catedrals, els religiosos d’alguns cenobis i les comunitats de sacerdots beneficiats de moltes esglésies parroquials d’arreu de Catalunya i de Mallorca van fer servir els ploms o les pellofes amb la doble finalitat de controlar l’assistència al res comunitari de l’ofici diví i de retribuir pecuniàriament la dedicació religiosa de cadascú en l’assistència a misses, funerals i altres actes litúrgics. D’aquesta manera, l’assistència era premiada amb el repartiment dels ploms o pellofes —alguns amb valors diversos— que s’acumulaven en mans de cadascú fins a l’acabament d’una mensualitat, quan eren bescanviats per moneda corrent per part de l’administrador de la institució. Les peces eren guardades en bosses especials a càrrec d’un personatge —de nom bosser— que era qui les repartia a cada ofici als assistents. Sovint, a més, està documentat que aquestes pellofes sortien del circuit eclesiàstic restringit que les havia generat i acabaven funcionant com a signe monetari complementari a la moneda local en circulació.Llegeix més »\n21 novembre 2014 xarxesDeixa un comentari\nEn aquest context cultural van aparèixer, justament amb aquest nom, les històries metàl·liques. Inicialment, es tractava de belles edicions que recollien col·leccions factícies de medalles que, gràcies a la tasca del col·leccionisme i de l’erudició, constituïen la base objectiva i arqueològica ideal per bastir un relat històric que, fent ús de la impremta i de la calcografia, acabava imprès. Finalment, van aparèixer les sèries pròpiament dites de medalles encunyades expressament amb la voluntat que constituïssin una seqüència i que, sovint, també van acabar per ser ordenades, reproduïdes i explicades en llibres profusament il·lustrats. L’exemple emblemàtic del fenomen és, sens dubte, la història metàl·lica de Lluís XIV de França. A partir d’aquesta, les històries i galeries metàl·liques van triomfar —i també es van competir— a l’Europa dels segles XVII-XIX, tal com es pot veure en aquesta exposició que estarà oberta al Museu Nacional fins a l’octubre de 2015 i que recupera la seva gènesi i en mostra una acurada selecció dels fons propis del Gabinet Numismàtic de Catalunya.Llegeix més »\nLa presentació de l’exposició La moneda falsa. De l’antiguitat a l’euro va ser, en el seu moment, un revulsiu per fer aflorar el conjunt de fons i materials ara estudiats i, de ben segur, aquesta nova publicació tornarà a fer aflorar més peces i coneixements que encara resten inèdits en algunes col·leccions i arxius catalans.Llegeix més »\n07 juny 2013 xarxesDeixa un comentari\nLa coordinadora de la XVI edició del Curs d’història monetària d’Hispània, Dra. Marta Campo, explica oportunament al pròleg del volum, que aplega les ponències presentades al curs celebrat el passat novembre, que les crisis, ja siguin bèl·liques, econòmiques o socials, sempre han influenciat de manera decisiva la producció, circulació i ús de la moneda. Efectivament, no hi ha res més estimulant per al numismàtic, amb independència de l’època que investigui, que un període de crisi. La por, per esmentar només un exemple, propicia l’ocultament dels estalvis acumulats i facilita la formació dels tresors monetaris que, quan no s’han recuperat, són un testimoni cobejat per l’historiador de la moneda per reconstruir la circulació monetària d’un període. Es pot parlar d’ocultaments de moneda però també de noves emissions monetàries adaptades a la crisi, de peces d’emergència emeses o reaprofitades quan no es poden emprendre noves emissions i d’un llarg etcètera de situacions. Tot plegat avala que les crisis són períodes que estimulen el panorama monetari. Pel que fa a l’època antiga, l’interès del seu estudi encara s’incrementa atesa la migradesa de les fonts i de les restes conservades. El testimoni numismàtic esdevé, aleshores, un testimoni primordial que ens apropa també els seus eloqüents silencis a la vida quotidiana de les societats antigues que ens han precedit en aquestes contrades.Llegeix més »\n20 juliol 2012 xarxes4 comentaris\nEn l’antiguitat, la importància dels déus protectors i dels mites sagrats va quedar reflectida en la iconografia de les monedes. Quan els pobles indígenes de la península Ibèrica van encunyar moneda, molt sovint van manllevar imatges gregues, feniciopúniques i romanes per representar les seves deïtats. Així, en moltes monedes íberes, celtíberes o turdetanes podem veure efígies masculines i femenines pròpies de cultures foranes sota les quals s’amaguen divinitats locals. Els pobles hispans també van gravar referències a mites d’origen llunyà, com el d’Europa, la filla del rei de Sidó que va ser raptada per Zeus, i éssers fantàstics com l’Esfinx o el Pegàs, però no sabem si per als hispans aquesta iconografia tenia el mateix significat que per als grecs o els romans. A més, contenen nombroses representacions d’animals, vegetals i símbols astrals que mostren la importància dels cultes relacionats amb l’univers sagrat de la natura, també documentats en santuaris i restes materials com ara exvots, amulets o ceràmica decorada.\nA partir del regnat de l’emperador Calígula es va deixar d’encunyar numerari a Hispània i, en endavant, es va utilitzar moneda fabricada en altres territoris de l’Imperi. Llegeix més »\nUn bon exemple n’és la figura d’Hèracles, el més conegut dels herois grecs, de força sobrehumana i protagonista d’un gran nombre de proeses singulars, que també va ser venerat com a déu. D’acord amb la seva popularitat, Hèracles va aparèixer en encunyacions de diferents territoris de la Mediterrània, entre ells Hispània, amb atributs que podien variar segons les circumstàncies històriques i culturals de la ciutat emissora. Llegeix més »


L'AREB manté que sols un 0,3% dels clients de BPA reuneixen les condicions fixades per PwC per ser 'blanquejador' - Altaveu el diari digital d'Andorra\nL'AREB manté que sols un 0,3% dels clients de BPA reuneixen les condicions fixades per PwC per ser 'blanquejador'\n09/03/2016 (09:02 CET)\nL\_'AREB manté que sols un 0,3% dels clients de BPA reuneixen les condicions fixades per PwC per ser \_'blanquejador\_'\nNomés cent dels 29.200 clients de Banca Privada d’Andorra (BPA) -això és, sols el 0,3% dels titulars de comptes i intervinents de l’entitat- “combinen tots els factors de major risc d’AML com coincidències amb llistes de blanqueig, operativa sospitosa o vinculació a casos de rentat de diners que es troben en seu judicial”. Aquesta és una de les conclusions que l’Agència estatal de Resolució d’Entitats Bancàries (AREB) assegura que contempla la revisió de comptes elaborada per PricewaterhouseCoopers (PwC) des del 24 de març de l’any passat i que hauria finalitzat el 29 de gener. “A partir de l’informe presentat per PwC després de dotze mesos de treball, l’AREB conclou que uns 27.000 clients, és a dir, el 92,6% del total, ja estan en condicions de ser traspassats a Vall Banc”, afirma en un comunicat l’agència presidida per Albert Hinojosa i liderada per César Goyache.\nL’AREB, com sol ser de costum en la seva manera de procedir, ha fet públics els suposats resultats del treball de PwC a través d’una nota emesa a darrera hora de la tarda i després d’un intens estira-i-arronsa amb la consultora d’arrel americana sobre el contingut de les dades, que en cap cas s’han fet públiques íntegrament. En un comunicat enrevessat i obert a múltiples interpretacions, en què en cap moment s’explica quins han estat els criteris emprats per PwC per fer la revisió, s’afirma que un 7,4% dels clients analitzats no són ara mateix aptes per passar a Vall Banc. O sia, en xifres absolutes, 2.165 clients quedarien bloquejats. D’aquests, però, “1.242 podrien finalment revelar-se com a ‘aptes’ en cas que en un futur presentin la documentació necessària per avalar la legitimitat dels seus comptes i operacions”. La resta, 923, és a dir, un 3% dels clients revisats, són “presumptament sospitosos” de blanqueig. I encara d’entre aquests, un centenar presenten algunes de les característiques definides per PwC -no pas el que estableix la legislació andorrana- i que suposen un factor d’alt risc de rentat de capitals, que en cap cas constitueix un delicte provat.\nSegons el comunicat de l’AREB, els 923 clients presumptament blanquejadors “suposen uns 1.000 milions d’euros en volum de negoci (inversió creditícia dipòsits actius sota gestió fora de balanç), és a dir, el 19% del volum total de negoci de BPA”. Els 1.242 dipositants que tot i no ser aptes ara es considera que ho podrien arribar a ser en breu representen un volum de negoci de 708 milions. I han estat inclosos en el grup dels clients que no poden passar a Vall Banc “per manca d’aportació de documentació justificativa de la seva operativa, que bé pel seu volum o bé pel número de transaccions resulta especialment significativa. Se’ls ha requerit documentació i, d’aportar-la, podrien ser considerats transferibles”.\nSegons l’AREB, PwC ha revisat les operacions realitzades durant els darrers set anys per més de 37.000 comptes. I producte d’aquesta anàlisi de clients “BPA, sota la tutela de l’AREB està posant en coneixement de les autoritats competents trames sospitoses de blanqueig no identificades i no judicialitzades a la data del comunicat del FinCEN del 10 de març del 2015. Entre aquestes s’inclou el ‘cas Sinaloa’, actualment sota secret de sumari”.\nEn el marc del ‘macroprocés BPA’, que hagi transcendit a data d’avui, s’hi aixopluguen tres sumaris: el ‘cas Pura Sang’ o denominat com a ‘cas BPA’ que seria el de suposat blanqueig que s’ha acabat s’entrant en els intercanvis de diner en efectiu que tenien com a protagonista l’imputat a Espanya en el ‘cas Emperador’ Rafael Pallardó; una altra investigació se centra en l’exconseller delegat de l’entitat Joan Pau Miquel i que focalitza la seva atenció en una suposada defraudació a la CASS -un delicte que queda sense efecte quan es restitueixen les quantitats impagades-; i un tercer sumari, que es va desglossar del primer, que es mantindria sota secret -el secret sumarial al Principat es pot allargar un màxim de sis mesos improrrogables-, que podria correspondre al ‘cas Sinaloa’ i respecte del qual només hi hauria tingut accés fins ara la batlle instructora i el fiscal, sense que hagi transcendit que hi hagi cap inculpat. I si hi fos, en no saber-ho, ja s’haurien suposadament vulnerat drets de defensa.\nEn el seu comunicat, l’AREB, per acabar d’embolicar la troca, i sense aclarir en cap cas de què parla, hi afegeix que “està adoptant les mesures necessàries per a identificar els possibles indicis delictius vinculats a l’actuació de la direcció general i dels administradors de BPA, entre els quals es troben els principals accionistes de l’entitat”.\nL’AREB assegura que PwC, en la revisió dels comptes i clients, per a la qual hauria analitzat 15 milions de transaccions “i s’han rebut i contrastat més de 60.000 documents remesos pels clients per a justificar la legitimitat dels seus comptes”, ha usat una metodologia rigorosa. Però no explica quina és. Ni s’ha aplicat en altres entitats. Ni què passaria si s’hi apliqués. Això sí, s’assegura que “gràcies a aquest treball, Vall Banc disposa avui d’un dels sistemes més avançats de ‘client intelligence’ per a la correcta categorització de risc d’AML dels clients que es traspassin, el que garanteix a la nova entitat una operativa adequada als més estrictes estàndards internacionals en matèria de blanqueig de capitals”, uns estàndards que la normativa andorrana, ni la més actual, no exigeix. De fer-ho, cap entitat del país -excepte el banc pont segons l’AREB- no els compliria. En el seu comunicat, l’agència pública tampoc explica què passa amb aquells clients que sent-ho de BPA també ho eren d’algun dels altres quatre bancs del país. I que veuen com es troben bloquejats en el banc intervingut però duent a terme les mateixes operatives en altres entitats poden operar amb normalitat.\nConclou l’AREB recordant que la revisió de comptes ha estat clau perquè el FinCEN decidís retirar el ‘Notice’ del 10 de març i que aquest treball constitueix “un pas necessari per a la consecució de l’objectiu principal del procés: protegir els clients legítims de BPA, assegurar el seu posterior traspàs a Vall Banc, assolir la seva venda i amb això salvaguardar l’estabilitat del sistema financer andorrà”\nUna migració de dades que pot alterar algunes vacances\nLa publicació del comunicat pel qual l’AREB fa públics els suposats resultats de la presumpta revisió de comptes de PwC es va dur a terme poques hores després que l’actual administració de BPA reunís els treballadors de l’entitat per explicar-vos com hauria de funcionar el procés de migració de dades. O el que és el mateix: el traspàs d’actius del banc intervingut a Vall Banc. Segons les fonts consultades, s’hauria parlat de qüestions molt genèriques. La necessitat de disposar de corresponsals (en cap moment s’ha afirmat que hi siguin), els processos tècnics… però no s’hauria concretat cap mena de data. Sí que no es preveu fer cap pas, en principi, abans de Setmana Santa. S’hauria informat que “hi ha coses madures” i, per aquest motiu, s’hauria deixat clar que aquelles persones que per la seva responsabilitat o especialització laboral estarien directament afectats per la migració de dades podrien arribar a veure afectades les seves previsions de vacances durant la Setmana Santa o posteriors.


Formació FOCIR - FOCIR\nLa FOCIR va engegar el desembre del 2010 un cicle de mòduls formatius de diferents temàtiques adreçat a les organitzacions catalanes amb presència internacional amb l’objectiu de millorar les seves capacitats i habilitats professionals.\nFormació teòrico-pràctica de Comunicació Social: dies 12 i 19 de desembre de 2016, a la seu de l’Associació Catalana de la Premsa Comarcal.\nFormació sobre Projectes Europeus per organitzacions sense ànim de lucre i universitats: 14 de novembre de 2016, a la seu de l’Associació Catalana de la Premsa Comarcal.\nCurs de Gestió de Projectes Europeus per a ONGs: programes, instruments i gestió\nPrimera edició: tots els dilluns i dimecres des del 18 de maig fins el 17 de juny de 2015, a la seu del CIEMEN.\nSegona edició: tots els dilluns i dimecres des del 29 de juny fins el 27 de juliol de 2015, a la seu del CIEMEN.\nCurs en Gestió de Projectes Europeus\nPrimera edició: dies 3, 8, 10, 15 i 17 de juliol de 2014, a la seu de l’Associació Catalana de la Premsa Comarcal.\nSegona edició: dies 16, 18, 25 i 30 de setembre i 2 d’octubre 2014, a la seu de l’Associació Catalana de la Premsa Comarcal.\nCurs de captació de recursos privats per a organitzacions sense ànim de lucre: dies 25 i 27 de juny, i 2 i 4 de juliol de 2013 a la seu de l’Associació Catalana de la Premsa Comarcal a Barcelona.\nCurs d’introducció al màrqueting digital per a entitats sense ànim de lucre: dies 12, 13 i 19 de setembre del 2012, a l’Espai Vilaweb de Barcelona.\nEconomia en el tercer sector: Curs d’Introducció a la Comptabilitat i Fonts de Finançament a Catalunya i Europa: dies 1, 9 i 16 de desembre del 2010, a la seu de l’Associació Catalana de la Premsa Comarcal.


conferencia | Àgata en marxa\nLa conferència sobre l’Efecte Jolie i la mastectomia preventiva va omplir l’auditori de la Clínica Planas\nOctubre 18, 2013 ·\tper agataenmarxa ·\tin Cancer de Mama\t· Deixa un comentari\nEl denominat Efecte Jolie va ser el fil conductor de la Jornada Multidisciplinar sobre Mama organitzada ahir a la Clínica Planas per tractar el tema de la mastectomia preventiva, és a dir, l’extirpació quirúrgica total o parcial d’un o dels dos pits. En aquesta conferència, van col·laborar diferents especialistes en l’àmbit de l’oncologia, la cirurgia […]\nEl Dr. Cortés destaca la importància dels tractaments personalitzats malgrat les dificultats del sistema sanitari públic\nOctubre 16, 2013 ·\tper agataenmarxa ·\tin Cancer de Mama\t· Deixa un comentari\n“Una bona medicina per a tots no es pot pagar i aquest és el motiu pel qual es prohibeixen els fàrmacs”. El Dr. Javier Cortés va deixar clares les deficiències del sistema de salut de l’Estat Espanyol a la conferència El cáncer de mama en el siglo XXI. Verdades y Mentiras organitzada per la Fundació Fero d’Investigació Oncològica ahir al vespre al […]\nDra. Valls: “Els casos de càncer són pocs comparat amb l’enorme quantitat de productes químics usats que aumenten el risc de patir-ne”\nMai 31, 2013 ·\tper agataenmarxa ·\tin Cancer de Mama\t· Deixa un comentari\nLa conferència “Salut de la dona i el medi ambient” va omplir la sala del Col·legi Major Sant Jordi , on una cinquantena de persones van escoltar la ponència de la Dra. Carme Valls sobre els riscos de certs elements químics en productes quotidians com els cosmètics. Estudis recents han demostrat que contenen substàncies com […]\nLa Dra. Carme Valls presenta la conferència “Salut de la dona i el medi ambient”\nMai 27, 2013 ·\tper agataenmarxa ·\tin Cancer de Mama\t· 1 comentari\nLa conferència Salut de la dona i el medi ambient organitzada per la Fundació Privada Tècnica i Humanisme, vinculada a la medicina oncològica, se celebrarà aquest dijous al vespre al Col·legi Major Sant Jordi. La ponent serà la Dra. Carme Valls encarregada de presentar la seva experiència com a metgessa endocrinòloga, així com a Presidenta de […]


Cabanes liquida el Pressupost de 2011 amb un romanent de tresoreria de 686.630 euros\nEl ple aprova concedir 300 euros a cada grup municipal i el PP anuncia que renúncia a la subvenció.\nEl ple de l'Ajuntament de Cabanes va aprovar la liquidació del pressupost 2011, que s'ha saldat amb un romanent de tresoreria de 686.630 euros, que s'incorporarà al Pressupost sempre “complint estrictament el Pla d'Estabilitat Pressupostària”. Així ho va explicar la regidora d'Hisenda, Estrella Borrás, que va actuar com a alcaldessa en funcions, que va afegir que el resultat pressupostari de 2011 ha sigut de 519.880 euros.\nLa regidor d'Hisenda va recordar que la bona gestió realitzada per l'equip de govern del PP ha permés a més que l'Ajuntament de Cabanes no haja d'acollir-se al Pla de Pagament a Proveïdors impulsat pel Govern Central al no tindre factures pendents de pagament a data 31 de desembre del 2011.\nD'altra banda, el ple va aprovar a més la concessió de 300 euros a cada grup polític amb representació municipal (Units Pel Poble, PSPV i PP) per als gastos relacionats amb la seua activitat política.\nUnits Pel Poble va qüestionar la quantitat, a l'entendre que es tracta d'una quantitat molt xicoteta tenint en compte que els regidors de l'equip de govern cobren per exercir com a edils, a la qual cosa l'alcaldessa en funcions va replicar que “la quantitat que cobren els regidors està d'acord amb la nostra responsabilitat de govern”.\nEstrella Borrás, una vegada aprovada la quantitat que s'assignarà a cada grup, va anunciar que el Grup Municipal Popular de Cabanes renúncia a la subvenció, per la qual cosa no cobrarà els 300 euros.


Un projecte artístic de l’IVAM acosta el museu als xiquets mitjançant la memòria - À Punt\nUn projecte artístic de l’IVAM acosta el museu als xiquets mitjançant la memòria\nEls xiquets d’Alcalalí (Marina Alta) s’han passejat pel poble amb pancartes de fets memorables per a ells.\n04 de desembre 2020 - 21:10\nUn projecte artístic de l’IVAM ha omplit els carrers d’Alcalalí (Marina Alta) de pancartes amb fets memorables reflectits pels xiquets i les xiquetes del poble. Els records s’han convertit, així, en art mitjançant aquesta activitat en què treballen durant setmanes.\n“El rum-rum serà memorable” és el nom d'aquest projecte que ha posat en marxa l’IVAM precisament per a acostar els museus als xiquets de les zones rurals. Al poble han participat els xiquets i les xiquetes del col·legi rural agrupat Terra de Riuraus d’Alcalalí.\nAlcalalí i també Llíber han sigut els pobles on ha començat aquest projecte pilot de l’Institut Valencià d’Art Modern. En els pròxims mesos, visitarà pobles de l’interior del centre i el nord de la Comunitat Valenciana.


May the Force be with you: Google Pus\nS'està parlant molt de la nova xarxa social que revolucionarà el món 2.0: Google Plus.Aquí ja hem vomitat repetidament sobre la mare que va parir Feisbuk, si bé tots tenim perfil i ens el mirem 14 vegades al dia. Després va aparèixer Tuittar i en vam obrir un saludable debat, entre els partidaris com jo i els que no el saben fer servir.Doncs bé, per si no n'hi hagués prou, ara ve google i ens ofereix la Solució Final; una plataforma que ens tindrà encara més connectats amb aquells amb els que ja estem connectats. Tots els gurús d'internet estan que no caguen: que si a mi ja m'ha enviat una invitació un amic que viu a Palo Alto, que si jo ja tinc 4 cercles, que si jo estic a la waiting list... Fills de puta pretenciosos.La meva proposta va més enllà. Vull fer tremolar els fonaments de la comunicació tal i com la coneixem avui en dia. Vull passar a la història. Crearé la plataforma definitiva, on adolescents de tot el planeta hi passaran tot el temps que no estiguin mirant porno.Benvinguts a Google Pus. La xarxa social per grans (i petits)\nPer mi tot això del 2.0 ja està totalment obsolet, si l'esglèsia va fer ara fa pocs dies un congrés que es deia Capellans 2.0, qualsevol cosa que tingui aquesta numeració ja està obsoleta. Jo torno a la llibreta de paper i a escriure cartes en paper i enviar-les via correus amb segell, estic pensant en els senyals de fum, però em detindran els mossos per piròman, que és molt més guai!\n6 de juliol de 2011 a les 20:45\nPer cert, als adolescents, els surten grans de mirar porno?\n6 de juliol de 2011 a les 20:46\njo encara no tinc cap invitació del google pus! ni del google plus tampoc...\n6 de juliol de 2011 a les 21:28\nRecorda algú el fracàs del xat de google? I de Second Life?\n7 de juliol de 2011 a les 16:39\nFracàs del xat de google? està segur que no es confon amb el wave?Bé, per mi ja pot rebentar google i la mare que els va parir a tots. De fet si tingués una llàntia màgica demanaria que Palo Alto i la resta de Silicon Valley, s'enfonsés en el pacífic.\n7 de juliol de 2011 a les 19:27\nA mi aquesta foto m'ha recordat en Pere Llufa... vol dir que no hi té una retirada amb la foto del perfil?\n7 de juliol de 2011 a les 22:30\nJoana, jo només exposo una teoria causa-efecte. Els adolescents miren porno, els adolescents tenen grans. Ergo, el porno els fa surtir grans.pons007, jo l'invito si vol. L'invito a cagar-se en google, clar. Josep, i tants altres fracassos que ens reservem per postejar algun altre dia que no tinguem idees.Doctor, no fem conya que tot això li queda molt a prop.surfzone, doncs es deu tractar del senyor Llufa, perquè el molt cabró ja m'ha convidat a google Pus...\n11 de juliol de 2011 a les 5:27\nEl Facebook, un aparador per amics de plàstic.El Twitter, un solució pels inútils que no saben escriure més de tres frases seguides.I el google+, encara no l'entenc...\n13 de juliol de 2011 a les 9:30\nNoa, lamento que la seva limitada capacitat d'enteniment no li permeti aprofitar tot el potencial que ofereix Twitter. Li suggereixo, per tant, que es matriculi a una de les nombroses escoles d'Educació Especial que trobarà a la seva comarca. Allà potser podran ajudar-la amb el seu "problema".\n15 de juliol de 2011 a les 3:24\n9 d’agost de 2011 a les 9:00


Els pantans del Pirineu comencen a desembassar — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Els pantans del Pirineu comencen a desembassar\nEls pantans del Pirineu comencen a desembassar\nOliana, Rialb i Talarn tenen les comportes obertes des d'aquest dimarts a la nit. La previsió és que es deixi anar aigua durant setmanes, ja que que hi ha molta neu que encara no s'ha fos\nComportes aixecades al pantà de Talarn (Foto: ACN)\nEls pantans d'Oliana, Rialb i Talarn estan desembassant des d'aquest dimarts a la nit després de rebre els darrers dies un important volum d'aigua a causa del desgel.\nSegons ha explicat la companyia Endesa, que gestiona l'embassament de Talarn (Pallars Jussà), les comportes s'han aixecat en arribar al 100% de la seva capacitat (226,975 hm³). L'ACN assenyala que en el cas d'Oliana (Alt Urgell) i Rialb (Noguera), es trobarien al 91,77% de la seva capacitat i al pantà de l'Alt Urgell s'estaria deixant anar 115 metres cúbics per segon.\nEl desembassament d'aigua d'aquests pantans dependrà ara de les prediccions meteorològiques, que determinaran si hi ha necessitat de deixar espai.\nAigua del desgel\nCal destacar que l'embassament de Camarasa es troba també al 91,22% de capacitat i Terradets al 93%. Els rius del Pirineu baixen molt plens pel desgel; el Noguera Pallaresa al seu pas per Collegats porta 91,5 m³/s i el Segre a Oliana, 114,2 m³/s.\nLa presa que està desembassant més aigua és la de Lleida amb 180 m³/s, seguida de Talarn amb 155 m³/s i de Sant Llorenç amb 150 m³/s. Pel que fa a Camarasa s'està deixant anar 30 m³/s. La previsió és que aquests desembassaments es perllonguin durant setmanes, ja que que hi ha molta neu que encara no s'ha fos.


Bill Jones presenta a Lleida l'autobiografia animada i fictícia del 'monty python' més anàrquic\nXAVI SERRA Lleida. 02/03/2013 00:00\nEl 1989, a la poc divertida edat de 48 anys, moria un dels membres dels Monty Python, Graham Chapman, el Brian de La vida de Brian . Al funeral, John Cleese va pujar a l'escenari per pronunciar unes paraules elogioses en record del seu amic. A mig discurs, però, el to va canviar radicalment. "Bestieses -va dir-. Que li vagi bé al bastard aprofitat. Per mi se'n pot anar a pastar fang. I dic això perquè ell mai em perdonaria que deixés passar aquesta gloriosa oportunitat de prendre-us el pèl en nom seu. Per ell, tot valia, excepte el bon gust". La cosa va acabar amb els Monty Python, la família i els amics de Chapman cantant plegats Always look on the bright side of life .\nBill Jones, el fill del monty python Terry Jones, va acompanyar el seu pare al funeral, però ho recorda vagament. "Va ser la primera vegada que em vaig emborratxar", confessa entremaliat. "El Graham n'estaria orgullós". Dijous Jones va presentar a l'Animac de Lleida el seu film A liar's autobiography -avui es pot tornar a recuperar-, un documental animat que adapta l'autobiografia de Chapman i que inclou la narració del mateix comediant, enregistrada uns mesos abans de morir.\n"La frase sobre el bon gust del discurs de Cleese resumeix el Graham i també l'esperit de la pel·lícula -afirma Jones-. Els Monty Python representaven l'anarquia a la televisió, però en la vida real eren persones molt normals. Per al Graham, en canvi, l'anarquia era inseparable de la vida". La pel·lícula retrata els seus excessos amb el sexe i l'alcohol, però també la seva determinació a posar fi a les addiccions i l'honestedat amb què va viure la seva homosexualitat. "Va sortir de l'armari per televisió a finals dels 70, però als amics els hi va dir a finals dels 60, quan l'homosexualitat encara era un delicte al Regne Unit", diu Jones.\nL'anarquia de Chapman s'encomana a l'estructura del film, que, a imitació de l'autobiografia, salta del passat al futur i de la realitat al somni, en un mosaic d'estils i tècniques animades per 14 estudis d'animació. Mai queda clar on acaba la realitat i on comença la inventiva. "El Graham era el narrador menys fiable del món -riu Jones-. L'última persona que hauria de narrar la seva pròpia vida. És un bromista. Tergiversa situacions i se n'inventa d'altres sense raó, però l'escena en què coneix la reina mare, curiosament, sí que va passar". A liar's autobiography compta amb les veus de la resta de pythons amb l'excepció d'Eric Idle, que es va negar a participar-hi perquè la gent no es pensés que el projecte era un altre film dels Monty Python. "Però està equivocat -respon Jones-, perquè està clar que no és un film dels Python, sinó de Chapman".


L'FBI investiga 13 morts estranyes en un any a Punta Cana\nInvestiguen 13 morts estranyes a Punta Cana: «El meu germà no va morir d'un infart»\nL'FBI investiga les 13 morts en estranyes circumstàncies d'aquest any al país del Carib\ndivendres, 19 de juliol 2019 - 15:55h\nJuanma Díaz Padilla va morir a Punta Cana quan no portava ni un dia al país | El Español\nJuan Manuel Díaz Padilla tenia 40 anys, i va anar de viatge a Punta Cana (República Dominicana) per amor. Volia tornar a Espanya amb la dona de la seva vida, Elisa Esther Mercedes, per a casar-se amb ella. Es van conèixer l'estiu de 2017, i des de llavors «estava bojament enamorat, massa, diria jo», confessa el seu germà en declaracions a 'El Español'. Però el seu pla mai es va complir. Ni un dia després que Juanma arribés a l'hotel, van trobar el seu cos flotant a la piscina.\nEs va dir que la seva mort va ser sobtada, segons l'informe mèdic, per una insuficiència respiratòria a causa d'un infart. No obstant això, la seva família no dorm tranquil·la des d'aquell dia, quan van haver de dir adéu per sempre a Juanma sense entendre res. «Són coses molt estranyes. Ell tenia el cor d'Indurain», confessa el germà. Però la mort de Juanma no és l'única mort estranya de Punta Cana d'aquest any. Ja són 13 les persones que han mort al país del Carib en confuses circumstàncies.\nLi enviava diners cada mes\nA la seva família mai li va fer gràcia la idea del matrimoni amb Elisa Esther. La família Díaz Padilla viu en el poble valencià d'Albal, i eren quatre germans. El Juanma era pensionista i des que va començar la seva relació a distància amb la dominicana, li feia una transferència mensual de 600 euros (dels 1.500 euros de pensió que cobrava). Segons la seva família, «estava tan cec d'amor que vam arribar a pensar que havia sofert un encanteri de màgia negra».\nJuanma Díaz Padilla murió en Punta Cana cuando no llevaba ni un día en el país | El Español\nEl trist desenllaç del valencià va ser el passat 18 d'agost de 2018, quan el Juanma va agafar un avió amb destinació a Punta Cana. Segons 'El Español', portava 100 euros a sobre i va anar directe al complex hoteler de Platja Bávaro, on va dormir amb la seva promesa. L'endemà al matí, després de dinar, el Juanma va decidir prendre's un rom amb Coca-Cola i quedar-se a la piscina de l'hotel, mentre la seva estimada se n'anava a dormir a l'habitació. Minuts després de tirar-se a la piscina, Juanma moria d'un infart.\nLes estranyes circumstàncies de la mort fan que la família no es cregui la versió oficial dels fets. És per això que han denunciat l'ocorregut davant la Guàrdia Civil de Altafar, València, i demanen que s'obri una recerca per a aclarir les circumstàncies de la mort del seu familiar. Han demanat que es realitzi una segona autòpsia a Espanya.\n«No vam tornar a saber res més d'ella»\n«Poc després de morir, la seva parella ens va enviar un missatge a través de Facebook explicant-nos que li havia passat alguna cosa al meu germà. La vaig trucar i l'única cosa que s'escoltaven eren les sirenes de les ambulàncies. El meu germà no estava malalt del cor. Estava sa i no prenia drogues. És tot molt estrany. Hi ha terceres persones en tot això», explica Paco, el seu germà, qui afegeix que «al tanatori van venir més de 500 persones. Entre elles no estava la seva promesa. No vam tornar a saber res més d'ella».\nJa són 13 les morts en circumstàncies estranyes a Punta Cana en menys d'un any. Des del Govern del país s'ha ordenat una important recerca per a esclarir els casos, a què s'ha sumat l'FBI. A més, s'estan realitzant controls de qualitat en les begudes alcohòliques dels minibars dels hotels.\nMor l'home ferit durant un tiroteig a Barcelona el divendres passat\nComunitat Valenciana Defunció Parella


Guia televisiva per a la nit de Cap d'Any\nel raïm davant la petita pantalla\nJosé Mota és el protagonista de l'especial de Cap d'Any a TVE-1, mentre que Bruno Oro torna a TV-3\nAnne Igartiburu, Jordi Cruz i Pepe Rodríguez; Carlos Cuevas i Elisabet Casanovas; Alberto Chicote i Cristina Pedroche, i Frank Blanco i Irene Junquera són les apostes per a les campanades\nDivendres, 30/12/2016 | Actualitzat el 02/01/2017 a les 16:33 CET\nDesprés l'esperit de recolliment que alimenta el Nadal, arriba l'hora d'acomiadar el 2016 i donar la benvinguda a l'any nou. I, una vegada més, música i humor tornen a ser els ingredients indispensables del menú de la nit de Cap d'Any, que tindrà com a guinda les campanades. Les cadenes tiren la casa per la finestra per lluir les millors gales en la nit més esperada.\nTVE-1 I LA 2, DE MOTA A IGARTIBURU\nLa gran estrella de la d'aquesta nit segueix sent José Mota, que torna amb el seu esperat especial, ambientat aquesta vegada en el món de la política. Gravat amb una estructura cinematogràfica que l' aproxima a una pel·lícula, 'Operacion: and the andaran' (22.00) gira per primera vegada al voltant d'una trama única: els quatre principals polítics del país han desaparegut al Triangle de les Bermudes quan tornaven de la presa de possessió del nou president dels EUA, Donald Trump.\nA part de veure Mota imbuït de l'esperit del sorprenent guanyador de les eleccions nord-americanes, l'especial presenta com a novetats les imitacions del president Carles Puigdemont i la presidenta andalusa, Susana Díaz.\nDesprés de la nova sorpresa de Mota, arriba l'especial '¡Feliç 2017!' (23.10), presentat per Eva González i Santiago Segura, que continuarà després de les campanades.\nJordi Cruz, Anne Igartiburu i Pepe Rodríguez donen les campanades en TVE.\nPer tan il·lustre moment, la tele estatal torna a comptar amb la sempiterna Anne Igartiburu (complirà 12 anys presentant el tradicionals raïm), que estarà acompanyada, com ja va passar el 2014, pels 'masterchefs' Jordi Cruz i Pepe Rodríguez. L'esperat moment es podrà seguir an TVE-1, La 2, TVE Internacional i rtve.és.\nTot seguit, tornarà '¡Feliz 2017!' amb una interminable llista de cantants i humoristes (més de 40 artistes), en què figuren David Bisbal, Juanes, Melendi, Morat, Fangoria, Ruth Lorenzo, Chenoa, Bustamante, Mocedades, Carlos Baute i el Dúo Dinámico.\nEva González i Santiago Segura, a '¡Feliz 2017!'\nCom a alternativa a tanta música convencional, el deliciós 'Cahitos de hierro y cromo' tornarà a delectar-nos a La 2 amb quatre hores de la millor música. Així, a partir de les 22.30, oferirà actuacions completes del mític local madrileny Rock-ola. I després de les campanades, Virginia Díaz convidarà a fer un viatge a través de la millor música de tots els temps: disc, rock, pop de tots els estils, rumba, llatina, música ie-ie…\nTV-3 I EL RETORN DE BRUNO ORO\nPer als teleespectadors de la tele autonòmica, l'últim dia de l'any pot acabar amb més que un somriure si resulten afortunats amb la Grossa. TV-3 ofereix, a partir de les 12.00, el sorteig. Marta Carreras i Oriol Soler, col·laboradors de 'Divendres', són els encarregats de presentar l'emissió.\nEls cinc premis de la Grossa tornaran a tenir, cadascun, un padrí, un famós que donarà el seu suport a les accions socials que afavoreix el sorteig i el nom de les quals es mantindrà en secret fins a l'últim moment. Com a incentiu (o consolació), l'audiència podrà guanyar un premi addicional si encerta la terminació del primer número premiat.\nBruno Oro presenta 'Playcracks 2017' a TV-3.\nJa a la nit (21.55), TV-3 aposta per l'humor satíric de 'Zona zàping', que donarà el tret de sortida a la programació especial de Cap d'Any. 'Zona 2016' estarà presentat per dos personatges nous, Why i Guai, pallassos basats en les caricatures de Mourinho i Guardiola, que donaran pas a les imatges esportives més impactants i sorprenents de l'any que acaba.\nA continuació (22.40), TV-3 recupera l'actor Bruno Oro (va formar part del equip 'polac' durant gairebé 10 anys), que torna esporàdicament a la tele que l'ha vist créixer amb l'especial 'Playcracks 2017'.\nEl xou, que s'allargarà fins a les 2.00, comptarà amb la participació de les cares de la cadena (Ivana Miño, Tomàs Molina, Quim Masferrer, Bernat Soler...), que pujaran a l'escenari per fer un 'playback' total i posar-se en la pell d'artistes coneguts.\nEls professionals ficats circumstancialment a cantants actuaran a cara descoberta i amb la seva actitud (i no amb la seva veu) intentaran defensar la melodia. Així, s'anuncien sorpreses, perquè una dona cantarà amb veu d'home, un jove amb veu d'adult... i fins i tot algun teleespectador (seleccionat prèviament després d'haver enviat el seu 'playback').\nCarlos Cuevas i Elisabet Casanovas donen les campanades a TV-3.\nPer acomiadar el 2016, TV-3 ha confiat el xou a dos joves actors, Carlos Cuevas i Elisabet Casanovas (el Pol i la Tània de la sèrie 'Merlí'), que es menjaran el raïm amb l'audiència des de l'avinguda de Maria Cristina. Prometen "una bogeria divertida" amb "sorpreses" abans i després del minut 0.\nEl primer dia de l'any, 'Zona de ball' (13.05) presenta les figures mundials tant de ball estàndard com en la modalitat de llatí, amb els comentaris d'Imma Pedemonte i l'excampiona de ball llatí Isabel Pérez. La resta de la jornada està dedicada a les reemissions d''El disc de La Marató' (12.25) i 'Playcracks 2017' (17.40).\nEl 33 opta pel cine per acomiadar el 2016 i programa 'L’arbre de la vida' (22.10), superproducció de Terrence Malick, amb Brad Pitt i Jessica Chastain. L'endemà, ofereix 'A la recerca del foc' (22.10), de Jean-Jacques Annaud, i 'La distància més llarga' (23.53), de Claudia Pinto.\nANTENA 3 I LES TRADICIONS DE L'ÚLTIMA NIT DE L'ANY\nAntena 3 TV iniciarà la llarga nit del 31 de desembre amb l'especial 'La vuelta al año en un zàping' (22.10). Jorge Fernández i Ares Teixidó repassaran les diferents tradicions d'aquesta nit per tot el món a ritme de zàping.\nAlberto Chicote i Cristina Pedroche donen les campanades a Antena 3.\nA continuació, Alberto Chicote i Cristina Pedroche ben mudats (la incògnita sobre el vestit que lluirà ella es mantindrà fins a l'últim moment) per acomiadar el 2016 des de la Puerta del Sol. Una vegada recuperats del vertigen que, de ben segur, haurà provocat el minivestit (¿o no?) de la guapa presentadora, serà el moment de ballar al ritme dels èxits d'ahir i d'avui en l'especial 'Cantando al 2017'.\nPer al dia 1, la tele privada es reserva una edició especial de 'Tu cara me suena' (22.10), que posarà la banda sonora al 2017 amb les millors imitacions. Els protagonistes en aquesta ocasió seran els membres del jurat.\nAixí, Lolita actuarà amb Àngel Llàcer per interpretar el duo Pimpinela. La parella competirà contra Carlos Latre, Chenoa i el presentador Manel Fuentes, que donaran cos i veu a artistes molt populars de la música tradicional. A més, el programa comptarà amb convidats que es caracteritzaran com a coneguts artistes i interpretaran les seves cançons. Entre aquests destaquen Angy Fernández, la guanyadora de la primera edició del popular concurs.\n'ZÀPPING' A LA SEXTA\nLa Sexta acomiadarà l'any amb un especial de 'Zapeando' (21.30), protagonitzat per les 12 campanades de l'any, és a dir, els fets que han sigut rellevants en el curs televisiu que finalitza: des de la victòria de Ruth Lorenzo a 'Tu cara me suena', passant per la reaparició artística d'Isabel Pantoja o la 'cobra' de Bisbal a Chenoa en el concert de retrobament de 'Operación Triunfo'.\nFrank Blanco i Irene Junquera donen les campanades a La Sexta.\nEl programa estarà presentat per Frank Blanco i comptarà amb els seus col·laboradors habituals, a excepció de Cristina Pedroche, que estarà en els preparatius de les campanades, encara que 'Zapeando' connectarà en directe amb ella des de la Puerta del Sol.\nAl llarg d'aquest especial (trufat de números musicals, monòlegs, performances i humor), els col·laboradors acomiadaran Blanco i Irene Junquera, perquè ells són els encarregats de brindar pel 2017 en la cadena privada.\nMEDIASET, CITES AL RESTAURANT\nLes cares més carismàtiques tant de Tele 5 com de Cuatro tornen a protagonitzar els especials de les últimes hores del 2016 i les primeres del 2017. El restaurant més famós de Cuatro, 'First dates' (21.30), canvia la seva imatge per a aquest últim sopar de l'any, que acollirà convidats d'excepció, com són David de María i el grup L. A. El programa que presenta Carlos Sobera promet històries en què els sentiments estaran a flor de pell.\nA la taula s'asseurà Cindy, 'exbombolla' Freixenet i l'única dona que admet públicament haver rebutjat Julio Iglesias. També hi haurà la cantant Ángela, que presumeix de ser la protagonista de la cançó 'Embrujada' de Tino Casal. Als 64 anys, és víctima del desamor i busca un home que li segueixi el ritme. Isis Jacobsen, una "poliartista polisexual polifacètica"; Jana, una "fashionista freelance pansexual", i Jesús, un 'instagramer' i il·lustrador, també buscaran fortuna.\nMatías, Lara Álvarez, Carlos Sobera i Lidia.\nSobera i Lara Álvarez estaran pluriempleats aquella mateixa nit, ja que seran els encarregats d'acompanyar a l'audiència des de la Puerta del Sol, amb Lidia i Matías. La retransmissió es podrà seguir a tots els canals de Mediaset, a excepció de Boing.\nGALA AMB PAZ PADILLA\nA Tele 5, Paz Padilla i Joaquín Prat canviaran els seus vestits de la Nit de Nadal per acomiadar l'any a 'La noche en Paz' (22.00), gala que comptarà amb la presència de Tamara Gorro, Martin Mester, Poti i Kiko Hernández. El programa reunirà a l'escenari José Mercé, Rebeca, Andy i Lucas, Melody, Natalia, Azúcar Moreno, Olé Olé, Munik, Huecco, Los Vivancos, Patricia Manterola i Hugo Salazar.\nMaría Teresa Campos també es vestirà de festa per dir adéu al 2016 el dissabte, 31, a '¡Qué tiempo tan feliz!' (17.45). Per a això, comptarà amb l'ajuda de Cristina Rodríguez, l'estilista de 'Cámbiame'. En l'edició de l'1 de gener (19.30), Campos rebrà al plató Millán Salcedo, Arévalo, Bigote Arrocet, Ángel Garó i Las Virtudes.\nBTV, 12 PETONS DE PEL·LÍCULA\nA partir de les 21.00 del dia 31 i fins a les 7.00, la tele i la ràdio municipals oferiran vuit concerts (Frank Sinatra, Roger Waters, Diana Ross, Pet Shop Boys, Mika, The Cure Trilogy, Primal Scream i Kiasmos), seleccionats per a l'ocasió, que únicament s'interrompran amb motiu de les 12 campanades. Aquestes es visualitzaran amb 12 petons de pel·lícula en un muntatge especial.\nTemes: Jordi Cruz Cap d'any José Mota Anne Igartiburu Cristina Pedroche Tele 5 Antena 3 TVE TV-3


Any Joan Oliver (Pere Quart) / 2017 / Altres notícies / L'AVENÇ RECOMANA / Inici - L'Avenç\nAny Joan Oliver (Pere Quart)\ndissabte, 26 de novembre del 2016\nEl proper dimarts 29 de novembre a les 19h., la Biblioteca de Catalunya acull un acte d’homenatge a Joan Oliver, també conegut com a Pere Quart, el pseudònim que l’autor emprà com a poeta. El dia escollit coincideix amb l’aniversari de Joan Oliver, que va néixer a Sabadell el 29 de novembre de 1899.\nL’endemà, dimecres 30 de novembre a les 20h., tindrà lloc un altre acte d’homenatge al poeta aquest cop amb la ciutat de Sabadell com a escenari, concretament, al Teatre Municipal La Faràndula.[+]\nTots aquests esdeveniment s’emmarquen dins la programació de l’Any Joan Oliver, que té lloc amb motiu del fet que aquest 2016 es compleixen 30 anys de la seva mort.\nPel que fa a l’activitat de la Biblioteca de Catalunya, un dels protagonistes principals de l’activitat serà el PEN Català, una plataforma per a la projecció internacional de la literatura i dels escriptors i escriptores dels territoris de parla catalana creada l’any 1922 per Josep M. López-Picó i Carles Riba. El mateix Joan Oliver en fou president des de l’any 1973 al 1976. Aquesta plataforma presentarà un àlbum de documents fotogràfics i textos inèdits de Joan Oliver que es distribuirà gratuïtament a les persones assistents.\nA més d’aquesta presentació, en l’acte també es comptarà amb les intervencions d’Eugènia Serra, directora de la Biblioteca de Catalunya; Carme Arenas, presidenta del PEN Català; Antoni Dalmases, escriptor i Anton Carbonell, coordinador de l’àlbum i membre del col·lectiu ‘Pere Quart’. Finalment, Sílvia Oliver, filla de Joan Oliver, serà l’encarregada de clourà l’acte recitant l'Oda a Barcelona.\nEn relació a l’acte que se celebrarà al Teatre la Faràndula a Sabadell, cal saber que l’activitat consisteix en un espectacle conduït per Josep Julien titulat Al capdavall som bàrbars (títol de l’espectacle és manllevat d’uns versos que Pere Quart dedica al poeta Joan Maragall –fill de mare sabadellenca) que desgranarà les cinc grans etapes de la vida del poeta a partir de càpsules teatrals, poètiques i musicals.\nA més de Josep Julien, hi participaran el cor Vakombà, El Petit de Cal Eril, Feliu Ventura, Meritxell Gené, Carlota Olcina, Bernat Quintana, Toni Xuclà, Gemma Humet, Txell Sust, Guillamino, Quico Pi de la Serra, Lu Rois, Joana Vilapuig, Marc Balaguer, Al Galliner, Teatre Sant Vicenç, Josep M. Roviralta, Enric Casasses, Blanca Llum Vidal, Martí Sales, Núria Martínez-Vernis, Vicenç Altaió, Josep Pedrals, Roc Casagran, Pau Llonch, Ignasi Riera i Sílvia Oliver –filla del poeta.\nConsulteu l’agenda d’activitats programades a la pàgina web de l’Any Oliver.\nData: Dimarts 29 de novembre de 2016. A les 19 h./ Dimecres 30 de novembre de 2016. A les 20 h.\nLloc: Biblioteca de Catalunya (Carrer de l'Hospital, 56, Barcelona)/ Teatre Municipal La Faràndula (Carrer de la República, 33, Sabadell).\nEntrada Lliure. Aforament limitat. Descarregueu-vos la invitació a la pàgina web. / Compra les entrades de l’espectacle teatral aquí.\nLlegir l’exili, llibre editat a cura de Maria Campillo que ¡nclou treballs, entre altres autors, de Joan Oliver. Va ser publicat l’any 2011 per L’Avenç en el número 2 de la col·lecció anomenada Traces de Llibres.\nArticle «Enyorada gent de Bompiani City»: el diàleg epistolar entre Oliver i Molas escrit per Àlex Broch amb motiu de la publicació, a cura de Xavier Garcia, de les cartes encreuades entre Joan Oliver i Joaquim Molas. Article publicat a L'Avenç núm. 418 (desembre de 2015).\nRessenya escrita per Miquel M. Gibert de la publicació d’un epistolari entre Xavier Benguerel i Joan Oliver, publicada a L'Avenç núm. 244 (gener de 2000).


L’ésser humà està fet de la mateixa matèria del que percep, de les mateixes substàncies que conformen el paisatge. Així som natura en la natura, no tan sols l’habitam. Els seus temps no són els nostres, però l’explotació continuada de l’home ja comença a produir canvis planetaris. L’anomenada petjada ecològica és un indicador que mesura la superfície de sòl productiu que és necessària per mantenir una població. A Menorca, cada habitant consumeix l’equivalent als recursos (sòl agrícola, ramader, pesquer i forestal) de 4,8 hectàrees. Per cobrir les necessitats de la població es requeriria 6,5 vegades la seva superfície. Aquesta petjada no produeix tan sols una modificació del paisatge (boscos, diversitat animal i vegetal…) i de la cultura (hàbits, costums, llengua…), també modifica el nostre vincle amb la natura.\nCinc joves artistes de l’illa (Carme Gomila, Marina E. G., Marina Lozano, Macià Florit i Francesc Llompart) hi reflexionen i ens ofereixen distintes lectures a través del vídeo, la instal·lació, l’escultura i la música.


Fisioterapeuta (OPO 2017-18)\nOposició : (Modificació composició del tribunal)\nTítol de diplomatura o grau en Fisioteràpia, o el seu equivalent.\n*Requisits específics per al torn de promoció interna.\n- Tindre la condició de personal estatutari fix dependent de la Conselleria de Sanitat Universal i Salut Pública, d'una categoria i, si és el cas, especialitat diferent de la convocada i del mateix o inferior grup o subgrup de titulació.\n- Estiga o haja estat en servei actiu o amb reserva de lloc i amb nomenament com a personal estatutari fix en la categoria de procedència, durant almenys dos anys, sense necessitat que aquests ho hagen sigut de manera ininterrompuda ni immediatament anteriors a la data de publicació de la convocatòria.\n1. Tindre la nacionalitat espanyola o de qualsevol altre estat membre de la Unió Europea, així com dels estats als quals, en virtut de tractats internacionals subscrits per la Unió Europea i ratificats per Espanya, siga aplicable la lliure circulació de treballadors i treballadores en els termes en què es troba definida en el tractat constitutiu de la Unió Europea, o tindre aquest dret d'acord amb el que preveu el Reial decret 543/2001, de 18 de maig. Independentment de la seua nacionalitat, hi podran participar els i les cònjuges de les persones espanyoles i de les persones nacionals d'altres estats membres de la Unió Europea, i, quan ho preveja el tractat corresponent, sempre que no hi haja cap separació de dret, i els seus descendents i els dels seus cònjuges, sempre que no hi haja separació de dret, siguen menors de vint-i-un anys o majors d'aquesta edat dependents. En el cas d'aspirants de nacionalitat i llengua diferent de l'espanyola, han d'acreditar un coneixement suficient del castellà, mitjançant un diploma d'espanyol com a llengua estrangera nivell B2 expedit per l'organisme oficial competent.\n3. Tindre el títol de diplomatura o grau en Fisioteràpia o el seu equivalent dins del termini de sol·licituds especificat en aquesta convocatòria, o tindre complides les condicions per a obtindre'l.\n4. Tindre la capacitat funcional necessària per a l'acompliment de les tasques que es deriven del nomenament corresponent, capacitat que s'ha d'acreditar dins del termini requerit en aquesta convocatòria mitjançant un certificat mèdic, de manera que la presa de possessió quedarà supeditada a la superació d'aquest requisit.\n6. Haver pagat la taxa de participació, en el cas de no estar-ne exempt/a, segons especifica la base 3 d'aquesta convocatòria.\n1. El pagament de la taxa s'ha de fer per via telemàtica dins del tràmit d'inscripció (www.san.gva.es).\n* Està exempt del pagament de la taxa, segons estableix la vigent Llei de taxes de la Generalitat Valenciana:\n- Les víctimes d'actes de violència, la condició de les quals s'acredite pels mitjans que preveu l'article 23 del Reial decret llei 9/2018, de 3 d'agost, de mesures urgents per al desplegament del Pacte d'Estat contra la Violència de Gènere, és a dir, mitjançant una sentència condemnatòria per un delicte de violència de gènere, una ordre de protecció o qualsevol altra resolució judicial que acorde una mesura cautelar a favor de la víctima, o bé per un informe del Ministeri Fiscal que indique l'existència d'indicis que la demandant és víctima de violència de gènere. També podran acreditar-se les situacions de violència de gènere mitjançant un informe dels serveis socials, dels serveis especialitzats o dels serveis d'acolliment destinats a víctimes de violència de gènere de l'administració pública competent; o per qualsevol altre títol, sempre que això estiga previst en les disposicions normatives de caràcter sectorial que regulen l'accés a cada un dels drets i recursos. A la Comunitat Valenciana, són els centres Dona 24 hores els que estan autoritzats per a acreditar aquestes situacions.\nObtindrà una bonificació del 50 % de la taxa el personal que acredite que té el títol de membre de família nombrosa de categoria general o de família monoparental de categoria general compresa en el Decret 19/2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana.\nTorn d'accés lliure: 115 (diversitat funcional: 8).\nPromoció interna: 26.\nINTRUCCIONS BÀSIQUES PER A LA INSCRIPCIÓ TELEMÀTICA\nBIBLIOGRAFIA TEMARI GENERAL I NORMATIVA SANITÀRIA COMÚ\nAPORTACIÓ DOCUMENTACIÓ: EXEMPCIÓ O BONIFICACIÓ TAXES - CERTIFICAT B2 CASTELLÀ\n2. Abans d'omplir la sol·licitud, la persona aspirant trobarà un desplegable amb les diferents categories o especialitats convocades en la pàgina web de la Conselleria de Sanitat Universal i Salut Pública, dins de l'apartat de Recursos Humans. En el desplegable, ha d'elegir la categoria o l'especialitat pel torn lliure o, si és el cas, la categoria o l'especialitat per promoció interna. En aquest últim cas, haurà d'assenyalar si pertany a la modalitat A o a la modalitat B de promoció interna.\nModalitat A de promoció interna: les persones que procedisquen de categories pertanyents als grups o subgrups de titulació iguals o immediatament inferiors i, a més, de la mateixa especialització funcional que les places que cal proveir, és a dir, la sanitària.\nModalitat B de promoció interna: la resta d'aspirants de promoció interna.\nLes persones aspirants només podran participar a través d'un dels dos sistemes d'accés assenyalats: torn lliure o promoció interna. La persona que no indique o no tinga durant el termini de presentació de sol·licituds els requisits per a participar en el torn de promoció interna serà admesa d'ofici en el torn lliure sempre que complisca els requisits generals que s'hi exigeixen.\nEl contingent de persones amb diversitat funcional només estarà inclòs en el sistema d'accés pel torn lliure. Quan la persona aspirant no acredite en el termini de presentació de sol·licituds els requisits per a acollir-se al contingent de diversitat funcional, serà automàticament exclosa d'aquest i concorrerà en les mateixes condicions que la resta d'aspirants del torn lliure, sempre que complisca els requisits generals exigits.\nLa taxa de participació és de 35 . No obstant això, amb caràcter general, l'import de la taxa es minorarà en un 10 % si s'utilitzen en aquest procés exclusivament mitjans telemàtics.\nNova Etapa: (Modificació composició del tribunal)